ทะเลแทสมัน

ทะเลแทสมัน () เป็นทะเลส่วนหนึ่งของมหาสมุทรแปซิฟิกตอนใต้ อยู่ระหว่างด้านตะวันออกเฉียงใต้ของประเทศออสเตรเลียกับฝั่งตะวันตกของประเทศนิวซีแลนด์ ซึ่งห่างราว 2,000 กิโลเมตร มีความยาวจากเหนือไปใต้ราว 2,800 กิโลเมตร ทะเลตั้งชื่อตามนักสำรวจชาวดัตช์ อาเบิล ยันส์โซน ตัสมัน (Abel Janszoon Tasman) ซึ่งเป็นนักสำรวจชาวยุโรปที่ค้นพบประเทศนิวซีแลนด์และรัฐแทสเมเนียเป็นคนแรกเท่าที่มีการบันทึกมา ต่อมานักสำรวจชาวอังกฤษ กัปตันเจมส์ คุก เดินทางมาถึงทะเลแทสมันในคริสต์ทศวรรษ 1770 ในการเดินทางสำรวจครั้งแรกของเขา

หมวดหมู่:มหาสมุทรแปซิฟิก
หมวดหมู่:แหล่งน้ำในประเทศออสเตรเลีย
หมวดหมู่:ธรณีสัณฐานในประเทศนิวซีแลนด์
หมวดหมู่:ธรณีสัณฐานในรัฐนิวเซาท์เวลส์
หมวดหมู่:ธรณีสัณฐานในรัฐวิกทอเรีย
หมวดหมู่:ธรณีสัณฐานในรัฐแทสเมเนีย